open-index/open-wikipedia-markdown huggingface dataset:
პლატოს რეგიონი

**პლატო** () — რეგიონი ტოგოში. პლატოს რეგიონის ფართობი შეადგენს 17 206 კმ²-ს. 2022 წლის აღწერის მიხედვით მოსახლეობის რაოდენობაა 1 635 946 ადამიანი. მოსახლეობის სიმჭიდროვე — 95,08 ად./კმ². ადმინისტრაციული ცენტრი — ქალაქი ატაკპამე.

## გეოგრაფია 
პლატოს რეგიონი მდებარეობს ტოგოს ცენტრალურ ნაწილში. მას ჩრდილოეთიდან ესაზღვრება ცენტრალური რეგიონი, სამხრეთიდან — ზღვისპირეთის რეგიონი. რეგიონის აღმოსავლეთით გადის ტოგოს სახელმწიფო საზღვარი ბენინთან, დასავლეთით კი განასთან.

## ადმინისტრაციული დაყოფა 
thumb|right|300px|პლატოს რეგიონის პრეფექტურები.
ადმინისტრაციულად პლატოს რეგიონი იყოფა 9 პრეფექტურად:
* აგუ
* ამუ
* დანი
* აღმოსავლეთი მონო
* შუა მონო
* აო
* კლოტო
* ოგუ
* ვავა

## სქოლიო
კატეგორია:ტოგოს რეგიონები
ვიდეო თამაშების დიზაინერი

**ვიდეო თამაშების დიზაინერი**, აგრეთვე **გეიმდიზაინერი** — სპეციალისტი, რომელიც პასუხისმგებელია თამაშის წესებისა და სათამაშო პროცესის (გეიმპლეის) შინაარსის შემუშავებაზე. ვიდეო თამაშების დიზაინერი კინორეჟისორის მსგავსად პროექტის საერთო ხედვას განსაზღვრავს და აკონტროლებს როგორც მხატვრულ, ისე ტექნიკურ ელემენტებს ამ ხედვის განსახორციელებლად.

გეიმდიზაინერი პასუხისმგებელია სათამაშო მექანიკების შექმნაზე, დონეებისა და დავალებების შემუშავებაზე, აგრეთვე სცენარისა და პერსონაჟების დამუშავებაზე. მას უნდა ჰქონდეს შემოქმედებითი ხედვა და ღრმა ცოდნა სათამაშო მექანიკის შესახებ. გეიმდიზაინერის საქმიანობა აგრეთვე მოიცავს მჭიდრო ურთიერთობას შემქმნელთა გუნდის სხვა წევრებთან, როგორებიც არიან მხატვრები, პროგრამისტები, ხმის რეჟისორები და სხვა.

პროექტის განვითარების საწყის ეტაპზე, დიზაინის დოკუმენტის საფუძველზე მიიღება გადაწყვეტილება დაფინანსების შესახებ. აქტიური შემუშავების დროს ყველა ტექნიკური სპეციფიკაცია გეიმდიზაინერის ხედვას ეფუძნება. დიზაინის დოკუმენტი არ არის სტატიკური: ის მუდმივად კორექტირდება მიმდინარე მდგომარეობის, პროდიუსერის მოთხოვნებისა და გუნდის სხვა წევრების წინადადებების შესაბამისად. თავად გეიმდიზაინერი ასევე იღებს მონაწილეობას ტესტირების პროცესში.

თავდაპირველად კომპიუტერულ თამაშებს ერთი ან ორი ადამიანი ქმნიდა; პროგრამისტი ამავდროულად დაკავებული იყო სათამაშო პროცესის (გეიმპლეი) შემუშავებითაც, ხშირ შემთხვევაში, ითავსებდა მთავარი მხატვარის როლსაც. ასეთ გეიმდიზაინერებს მიეკუთვნებიან, მაგალითად, ჯორდან მეხნერი და ალექსეი პაჟიტნოვი. სათამაშო პროცესის შემუშავება, როგორც ცალკეული პროფესია, პირველად 1970-იან წლებში კომპანია Coleco-ში გამოჩნდა, თუმცა იმ დროს ეს იშვიათი მოვლენა იყო.

გეიმდიზაინის ცალკე პროფესიად გამოყოფა 1980-იანი წლების ბოლოს გახდა საჭირო, როდესაც ერთი თამაშის შექმნა მცირერიცხოვანი ჯგუფისთვის უკვე შეუძლებელი აღმოჩნდა. თავად გეიმდიზაინერის პროფესია გაცილებით გვიან ჩამოყალიბდა.

დღეს მცირე, დაბალბიუჯეტიან პროექტებში გეიმდიზაინერი, გეიმპლეის შემუშავებასთან ერთად, კვლავ ასრულებს პროგრამისტის ან მხატვრის მოვალეობებს. თუმცა, კომპანიების უმრავლესობას გეიმდიზაინერის შტატგარეშე ან მუდმივი პოზიცია აქვს. განსაკუთრებით დიდ პროექტებში არსებობს გეიმდიზაინერების რთული იერარქია: წამყვანი გეიმდიზაინერი, სათამაშო მექანიკის დიზაინერები, დონეების (მისიების, ქვესტების) დიზაინერები, სათამაშო კონტენტის დიზაინერები და ა.შ.

## ლიტერატურა
* 
* 
* 
* 
* 
* 
* 
* 

## რესურსები ინტერნეტში
* „Game Development: Harder Than You Think" — Queue
* The Art of Computer Game Design — Amazon.com
* „So You Wanna Be a Game Designer“ — GameSpot
* — Eurocom
* The Philosophy of Game Design (part 1)  — The Escapist
* The Chemistry Of Game Design — Gamasutra
* Daniel Cook: Game Design Theory I Wish I had Known When I Started — ვიდეო YouTube-ზე

კატეგორია:ვიდეო თამაშის დიზაინი
კატეგორია:ვიდეო თამაშების შექმნა
ზღვისპირეთის რეგიონი

**ზღვისპირეთის რეგიონი** () — რეგიონი ტოგოში. ზღვისპირეთის რეგიონის ფართობი შეადგენს 6280 კმ²-ს. 2022 წლის აღწერის მიხედვით მოსახლეობის რაოდენობაა 3 534 991 ადამიანი. მოსახლეობის სიმჭიდროვე — 562,90 ად./კმ². ადმინისტრაციული ცენტრი — ქალაქი ლომე.

## გეოგრაფია 
ზღვისპირეთის რეგიონი მდებარეობს ტოგოს უკიდურეს სამხრეთში. მას ჩრდილოეთით ესაზღვრება პლატოს რეგიონი. მისგან დასავლეთით გადის სახელმწიფო საზღვარი ტოგოსა და განას შორის, აღმოსავლეთით — საზღვარი ტოგოსა და ბენინს შორის. სამხრეთით რეგიონის ტერიტორიას გარს ერტყმის ატლანტის ოკეანის წყლები.

## ადმინისტრაციული დაყოფა 
thumb|right|300px|ზღვისპირეთის რეგიონის პრეფექტურები.
ადმინისტრაციულად ზღვისპირეთის რეგიონი იყოფა 6 პრეფექტურად 1 საქალაქო კომუნად:
* ავე
* ზიო
* იოტო
* ლაკსი
* ვო
* გოლფე
* საქალაქო კომუნა ლომე

## სქოლიო
კატეგორია:ტოგოს რეგიონები
სერგეი სოლოვიოვი

**სერგეი სოლოვიოვი** (; დ. 1820 — გ. 16 ოქტომბერი, 1879) — რუსი ისტორიკოსი, აღიარებულია რუსეთის ერთ-ერთ უდიდეს ისტორიკოსად. იყო მოსკოვის უნივერსიტეტის რექტორი. მისი მთავარი ნაშრომია „რუსეთის ისტორია“, რომელიც 1851-1879 წლებში გამოიცა 29 ტომად.

## რესურსები ინტერნეტში
*
*

## სქოლიო
კატეგორია:რუსი ისტორიკოსები
კატეგორია:XIX საუკუნის რუსები
იესო ქრისტე კუბოში

**იესო ქრისტე კუბოში** ― ჰანს ჰოლბაინ უმცროსის ნახატი, შესრულებულია 1520-1522 წლებში. ნახატი ბაზელის სამხატვრო მუზეუმში ინახება. სურათი, რომელიც ფიოდორ დოსტოევსკის მიეხდვით ნახატმა ადამიანს შესაძლოა რწმენაც კი დააკარგვინოს.

## ლიტერატურა
* Bätschmann, Oskar & Griener, Pascal. *Hans Holbein*. Reaktion Books, 1997. . Revised and expanded edition, London: Reaktion Books, 2014. .
* Meyers, Jeffrey. "Holbein and the Idiot," in Meyers, Jeffrey, *Painting and the Novel*. London: Manchester University Press, 1975. New York: Barnes & Noble Books, 1975.

## სქოლიო
კატეგორია:1522 წლის ნახატები
კატეგორია:ჰანს ჰოლბაინ უმცროსის ნახატები
ვიდეო თამაშების დიზაინი

**ვიდეო თამაშების დიზაინი** (), აგრეთვე **გეიმდიზაინი** () — პროცესი, რომელიც მოიცავს ვიდეო თამაშის წესებისა და შინაარსის შემუშავებას წინასწარი წარმოების ეტაპზე, ხოლო უშუალოდ წარმოების პროცესი მოიცავს გეიმპლეის, გარემოს, სიუჟეტისა და პერსონაჟების შექმნას. ვიდეო თამაშების დიზაინის ძირითადი ქვედარგებია სამყაროს დიზაინი, დონეების დიზაინი, სისტემური დიზაინი, კონტენტის დიზაინი და მომხმარებლის ინტერფეისის (UI) დიზაინი. ინდუსტრიაში ამ სფეროს ხშირად უბრალოდ „გეიმდიზაინს“ უწოდებენ.

ვიდეო თამაშების დიზაინერი კინორეჟისორის მსგავსად პროექტის საერთო ხედვას განსაზღვრავს და აკონტროლებს როგორც მხატვრულ, ისე ტექნიკურ ელემენტებს ამ ხედვის განსახორციელებლად. თუმცა, რთულ თამაშებში, როგორიცაა MMORPG-ები ან მაღალბიუჯეტიანი ექშენ-თამაშები, დიზაინერების რაოდენობა შესაძლოა ათეულებს აღწევდეს. ასეთ შემთხვევებში, როგორც წესი, არსებობს ერთი ან ორი მთავარი დიზაინერი და რამდენიმე უმცროსი დიზაინერი, რომლებიც თამაშის კონკრეტულ ქვესისტემებზე მუშაობენ. ვიდეო თამაშების ინდუსტრიის განვითარებასთან და წარმოების ალტერნატიული მეთოდების (მაგალითად, Agile) დამკვიდრებასთან ერთად, მთავარი დიზაინერის როლი შეიცვალა: ზოგიერთი კომპანია „ავტორისეულ“ მიდგომაზე აკეთებს აქცენტს, სხვები კი — გუნდურ მუშაობაზე. ისეთ დიდ კომპანიებში, როგორიცაა Electronic Arts, თამაშის თითოეულ ასპექტს (მართვა, დონეების დიზაინი) შესაძლოა ჰყავდეს ცალკე პროდიუსერი, წამყვანი დიზაინერი და რამდენიმე რიგითი დიზაინერი.

ვიდეო თამაშების დიზაინი მოითხოვს როგორც მხატვრულ და ტექნიკურ ცოდნას, ასევე ზოგჯერ წერის ნიჭსაც. ისტორიულად, ხშირად თამაშის პროგრამისტები თავადვე ითავსებდნენ დიზაინერის როლს. ასეთები იყვნენ ცნობილი დიზაინერები: სიდ მეიერი, ჯონ რომერო, კრის სოიერი და უილ რაიტი. ამ მხრივ გამონაკლისი იყო კომპანია Coleco, რომელმაც თავიდანვე გამიჯნა დიზაინისა და პროგრამირების ფუნქციები. თამაშების გართულებასთან და კომპიუტერებისა თუ კონსოლების განვითარებასთან ერთად, გეიმდიზაინერის პროფესია საბოლოოდ გამოეყო წამყვანი პროგრამისტის საქმეს. თამაშები იმდენად კომპლექსური გახდა, რომ საჭირო გახდა სპეციალისტები, რომლებიც მხოლოდ დიზაინის საკითხებზე იმუშავებდნენ. ბევრმა ვეტერანმა დეველოპერმა სწორედ გეიმდიზაინინერობა არჩია, პროგრამირებაზე უარი თქვა და ეს დავალებები სხვებს გადააბარა.

## ლიტერატურა
* 
* 
* 
* 
* 
* 
* 
* 

## რესურსები ინტერნეტში
* „Game Development: Harder Than You Think" — Queue
* The Art of Computer Game Design — Amazon.com
* „So You Wanna Be a Game Designer“ — GameSpot
* — Eurocom
* The Philosophy of Game Design (part 1)  — The Escapist
* The Chemistry Of Game Design — Gamasutra
* Daniel Cook: Game Design Theory I Wish I had Known When I Started — ვიდეო YouTube-ზე

კატეგორია:ვიდეო თამაშის დიზაინი
კატეგორია:ვიდეო თამაშების შექმნა
ნიკოლაი სპეშნევი

**ნიკოლაი სპეშნევი** (; დ. 1820 — გ.  1882) — რუსი რევოლუციონერი. იყო პეტრაშეველი, მატერიალისტი და ათეისტი. მეგობრობდა ფიოდორ დოსტოევსკისთან. 

## რესურსები ინტერნეტში
*

## სქოლიო
კატეგორია:რუსი რევოლუციონერები
კატეგორია:XIX საუკუნის რუსები
ვიდეო თამაშების პროგრამირება

**ვიდეო თამაშების პროგრამირება** — ვიდეო თამაშების შემუშავების შემადგენელი ნაწილი, რომელიც წარმოადგენს ვიდეო თამაშების პროგრამულ უზრუნველყოფაზე მუშაობის პროცესს. თამაშების პროგრამირება მოითხოვს პროგრამული ინჟინერიისა და კონკრეტულ ენებზე კოდის წერის მაღალ დონეზე ცოდნას, ისევე როგორც ისეთი სფეროების სიღრმისეულ ცოდნას, როგორიცაა: სიმულაცია, კომპიუტერული გრაფიკა, ხელოვნური ინტელექტი (AI), ფიზიკა, აუდიო პროგრამირება და ა.შ. 

მრავალმოთამაშიანი თამაშების შექმნისთვის აუცილებელია ქსელური პროგრამირების ცოდნა (მიღებულ კოდს, მოთამაშეები და პროგრამისტები ხშირად „ნეტკოდს“ () უწოდებენ). ზოგიერთ ჟანრში, მაგალითად, საბრძოლო თამაშებში, ქსელური პროგრამირების მაღალი დონეა საჭირო, რადგან ნეტკოდი და მისი თვისებები (მაგალითად, დაყოვნება) მოთამაშეებსა და კრიტიკოსებში თამაშის ხარისხის ერთ-ერთ უმნიშვნელოვანეს ინდიკატორად მიიჩნევა. მასიური მრავალმოთამაშიანი ონლაინ თამაშებისთვის (MMOG) კი საჭიროა კიდევ უფრო მეტი ცოდნა მონაცემთა ბაზებისა და რთული ქსელური სისტემების შესახებ. 

მიუხედავად იმისა, რომ ამ სფეროთი ბევრი პროფესიონალია დაკავებული, არსებობს დამოუკიდებელი დეველოპერების აქტიური საზოგადოებაც, რომლებსაც საგამომცემლო კომპანიებთან კავშირი არ აქვთ.

## რესურსები ინტერნეტში
*GameDev.net: თამაშების შემუშავების წამყვანი წყარო 
*International Game Developers Association (IGDA)
* Game Development for Software Engineers
*One ex-game programmer's experience in the game development industry
*Game industry veteran Tom Sloper's advice on game programming

კატეგორია:ვიდეო თამაშების შექმნა
ჰენრიხ კასპარიანი

**ჰენრიხ კასპარიანი** (; დ. 27 თებერვალი, 1910, თბილისი — გ. 27 დეკემბერი, 1995, ერევანი) — სომეხი საჭადრაკო კომპოზიტორი და მოჭადრაკე, ერთ-ერთი უდიდესი ეტიუდისტი. პირველი საერთაშორისო დიდოსტატი საჭადრაკო კომპოზიციაში (1972) და საერთაშორისო ოსტატი პრაქტიკულ თამაშში (1950).

## ბიოგრაფია 
ჰენრიხ კასპარიანი დაიბადა 1910 წლის 27 თებერვალს თბილისში. მისი ცხოვრებისა და კარიერის მნიშვნელოვანი ნაწილი სწორედ საქართველოს დედაქალაქს უკავშირდება. 1964 წლიდან იგი მუდმივად საცხოვრებლად გადავიდა ერევანში.

## საჭადრაკო კარიერა პრაქტიკული თამაში 
კასპარიანი იყო უძლიერესი პრაქტიკოსი მოჭადრაკე. მისი მიღწევები მოიცავს: 1950 წელს მიენიჭა საერთაშორისო ოსტატის წოდება. მანამდე, 1936 წლიდან, იყო საბჭოთა კავშირის სპორტის ოსტატი. ორჯერ მოიპოვა თბილისის ჩემპიონობა (1931 და 1945 წლებში). მან ოთხჯერ ითამაშა საბჭოთა კავშირის ჩემპიონატების ფინალურ ეტაპზე.

## საჭადრაკო კომპოზიცია 
მსოფლიო აღიარება კასპარიანმა ეტიუდების შედგენით მოიპოვა. 1972 წელს გახდა მსოფლიოში პირველი საჭადრაკო კომპოზიტორი, რომელსაც ეტიუდების შედგენაში საერთაშორისო დიდოსტატის წოდება მიენიჭა. მან ექვსჯერ მოიპოვა საბჭოთა კავშირის ჩემპიონის ტიტული ეტიუდების განყოფილებაში. გარდა ამისა, მის აქტივშია სამი მეორე და სამი მესამე ადგილი ამავე პირველობებზე.

## შემოქმედება 
ჰენრიხ კასპარიანი არა მხოლოდ პრაქტიკოსი და კომპოზიტორი, არამედ თეორიტიკოსიც იყო. ის არის მრავალი ფუნდამენტური წიგნისა და სახელმძღვანელოს ავტორი საჭადრაკო ეტიუდების შესახებ, რომლებმაც დიდი გავლენა მოახდინეს კომპოზიციის განვითარებაზე.

## ლიტერატურა 
* 

კატეგორია:დაბადებული 27 თებერვალი
კატეგორია:დაბადებული 1910
კატეგორია:გარდაცვლილი 27 დეკემბერი
კატეგორია:გარდაცვლილი 1995
კატეგორია:თბილისში დაბადებულები
კატეგორია:საჭადრაკო კომპოზიტორები
კატეგორია:სომეხი მოჭადრაკეები
კატეგორია:საერთაშორისო დიდოსტატები საჭადრაკო კომპოზიციაში
კატეგორია:საერთაშორისო ოსტატები
კატეგორია:სსრკ-ის ჩემპიონები საჭადრაკო კომპოზიციაში
კატეგორია:ერევანში გარდაცვლილები
ალექსანდრ ბესტუჟევი

**ალექსანდრ ბესტუჟევი** (; დ. 1797 — გ. 1837) — რუსი მწერალი, დეკაბრისტი. წერდა ფსევდონიმით „მარლინსკი“. მისი მამა იყო ნოვგოროდის გუბერნატორი. ბესარიონ ბელინსკი აკრიტიკებდა ბესტიჟევს დაღვარჭნილი სტილის გამო. 

## რესურსები ინტერნეტში
*

## სქოლიო
კატეგორია:XIX საუკუნის რუსი მამაკაცი მწერლები
დანკან კენედი (სამართლის ფილოსოფოსი)

**დანკან კენედი** (დ. 1942 ) —  ამერიკელი სამართლის მეცნიერი, რომელიც 2015 წლამდე იკავებდა ზოგადი იურისპრუდენციის კარტერის სახელობის კათედრის ხელმძღვანელის თანამდებობას ჰარვარდის სამართლის სკოლაში. ამჟამად პროფესორი ემერიტუსის წოდებას ატარებს, ძირითადად ცნობილი არის სამართლის კრიტიკული კვლევების მოძრაობის ერთ-ერთი დამფუძნებლად.

## განათლება და კარიერა 
კენედიმ 1964 წელს მიიღო ჰარვარდის კოლეჯის ხელოვნების ბაკალავრის ხარისხი, შემდეგ კი ორი წლის განმავლობაში მუშაობდა CIA-ს () განყოფილებაში, რომელიც აკონტროლებდა აშშ-ს სტუდენტთა ეროვნულ ასოციაციას ().

1966 წელს კენედიმ უარი თქვა თავის „ცივი ომის ლიბერალიზმზე" და დატოვა CIA,

1967 წლიდან კენედი ასევე არის ამერიკის სამოქალაქო თავისუფლებების კავშირის წევრი.

### აკადემიური წილი 
1977 წელს, კარლ კლარესთან, მარკ კელმანთან, რობერტო უნგერთან და სხვა მეცნიერებთან ერთად, კენედიმ დააარსა სამართლის კრიტიკული კვლევების მოძრაობა წარმოადგენს კრიტიკული თეორიის მიმართულებას რომლის მიმდევრები ამტკიცებენ, რომ კანონები შემუშავებულია საზოგადოების სტატუს-კვოს შესანარჩუნებლად და ამგვარად, სისტემა ნორმატიულად აფორმებს მის მიკერძოებას სოციალურ-ეკონომიკურად დაუცველ ჯგუფების წინააღმდეგ. სამართლის აკადემიური წრეების გარეთ, კენედი ძირითადად ცნობილია თავისი მონოგრაფიით „სამართლებრივი განათლება და იერარქიის რეპროდუქცია: პოლემიკა სისტემის წინააღმდეგ" (), რომელიც ცნობილია ამერიკული სამართლებრივი განათლების კრიტიკით.

## ლიტერატურა
* *The Rise and Fall of Classical Legal Thought* (privately printed in 1975, republished by Beard Books in 2006)
* "Form and Substance in Private Law Adjudication," 89 *Harvard Law Review* 1685 (1976)
* "Freedom and Constraint in Adjudication: A Critical Phenomenology," 36 *Journal of Legal Education* 518 (1986)
* *Sexy Dressing, etc.* (Harvard University Press, 1993)
* *A Critique of Adjudication [fin de siècle]* (Harvard University Press, 1997)
* "A Semiotics of Critique," 22 *Cardozo Law Review* 1147 (2001)
* "Thoughts on Coherence, Social Values and National Tradition in Private Law," in Hesselink, ed., *The Politics of a European Civil Code* (Kluwer Academic Publishers|Kluwer Law International, Amsterdam, 2006)
* "The Bitter Ironies of *Williams v. Walker-Thomas Furniture Co.* in the First Year Law School Curriculum," *Buffalo Law Review*, Vol. 71, No. 2 (April 2023), available at SSRN: https://ssrn.com/abstract=4371842

## რესურსები ინტერნეტში
*Duncan Kennedy's Personal Website
*Duncan Kennedy's Harvard Law School Home Page
*Duncan Kennedy debates Noah Feldman in March 2008 at Harvard Law School, as part of a series on "Confronting Empire" 
*, lecture on law and economics

## სქოლიო
კატეგორია:დაბადებული 1942
კატეგორია:სამართლის ფილოსოფოსები
კატეგორია:ამერიკელი მეცნიერები
კატეგორია:ჰარვარდის უნივერსიტეტის კურსდამთავრებულები
ჭადრაკი TV

**ჭადრაკი TV** —  იყო ქართული საჭადრაკო ტელეარხი, რომლის მიზანი იყო ჭადრაკის პოპულარიზაცია, ტურნირების ტრანსლირება და საგანმანათლებლო პროგრამების განხორციელება. ტელევიზია დაარსდა საქართველოს ჭადრაკის ფედერაციის თაოსნობითა და ფონდ „ინტერნიუსის“ დამფუძნებლის, გენადი უჩუმბეგაშვილის ინიციატივით.

## ისტორია 
საქართველოს კომუნიკაციების ეროვნულმა კომისიამ ტელეარხს მაუწყებლობის უფლება 2019 წლის 11 აპრილს მიანიჭა. არხის შექმნის იდეა მიზნად ისახავდა საქართველოში ჭადრაკისადმი ინტერესის გაღვივებასა და თანამედროვე ტექნოლოგიების გამოყენებით თამაშის პოპულარიზაციას. პროექტის გარშემო შეიკრიბა ახალგაზრდა თანამოაზრეთა გუნდი (მარიამ დოლიძე, ელენე კოსტავა, ლევან კახიძე, ია გავაშელი, თეიმურაზ გიორგაშვილი, ქეთი წაწალაშვილი) რომლებმაც მოკლე დროში შეძლეს საეთერო ბადის ჩამოყალიბება.

## პროგრამები და ფორმატი 
„ჭადრაკი TV“ ფუნქციონირებდა 24-საათიან რეჟიმში. არხი ახორციელებდა პირდაპირ ჩართვებს საქართველოში გამართული სხვადასხვა დონის შეჯიბრებებიდან. პარტიების ჩვენება მიმდინარეობდა გამოცდილი მოჭადრაკეებისა და კვალიფიციური კომენტატორების ანალიზის თანხლებით. ეთერში დიდი ადგილი ეთმობოდა ჭადრაკის ისტორიას, მსოფლიო თუ ქართველი ლეგენდარული მოჭადრაკეების ცხოვრებასა და მათ შემოქმედებით გზას. ტელევიზია განსაკუთრებულ ყურადღებას უთმობდა საქართველოს რეგიონებში მიმდინარე საჭადრაკო ცხოვრების გაშუქებას.
მაყურებელს საშუალება ჰქონდა ეყურებინა საჭადრაკო თემატიკაზე შექმნილი ფილმებისთვის. გადაცემებს შორის პაუზების დროს ეთერში გადიოდა ცნობილი მოჭადრაკეების მიერ შესრულებული ეფექტური კომბინაციების დემონსტრირება, რაც არხს ინტერაქტიულ და სასწავლო ხასიათს სძენდა.

## ლიტერატურა 
* *დავით გურგენიძე*, ჭადრაკი ქართველი ხალხის ცხოვრებაში, ნაწილი IV, თბილისი, 2023, გვ. 275
* *დავით გურგენიძე*, ჭადრაკი ქართველი ხალხის ცხოვრებაში, ნაწილი V, თბილისი, 2025, გვ. 412

## რესურსები ინტერნეტში 
*ჭადრაკი TV-ის Facebook გვერდი
*ჭადრაკი TV-ის YouTube არხი

კატეგორია:ქართული სატელევიზიო არხები 
კატეგორია:ჭადრაკი საქართველოში
ვიდეო თამაშების მხატვრული დიზაინი

**ვიდეო თამაშების მხატვრული დიზაინი** — ვიდეო თამაშების შემუშავების შემადგენელი ნაწილი, რომელიც მოიცავს თამაშის მხატვრული ასპექტების შექმნის პროცესს. მხატვრულ დიზაინზე მუშაობა თამაშის შექმნის წინასწარი წარმოების ფაზაში იწყება. **ვიდეო თამაშის მხატვრები** სახვითი ხელოვნების სპეციალისტები არიან, რომლებიც პროექტში საწყის ეტაპზევე ერთვებიან და პერსონაჟების, გარემოს, ობიექტებისა და სხვა ელემენტების პირველად ესკიზებს ქმნიან.  ხშირად, სანამ პროექტი უშუალო რეალიზაციის ეტაპზე გადავა, ამ საწყის კონცეპტუალურ დიზაინს თავად გეიმდიზაინერები ქმნიან — ასეთ ჩანახატებს ზოგჯერ „პროგრამისტის არტს“ უწოდებენ.

ესკიზების დასრულების შემდეგ, თამაში განვითარების შემდეგ ეტაპზე გადადის, ხოლო მხატვრები ან დამატებით მოწვეული სპეციალისტები იწყებენ გრაფიკული დიზაინის დამუშავებას ამავე ესკიზების საფუძველზე.

თამაშის მხატვრული დიზაინზე შესაძლოა ორი მეტი ადამიანი მუშაობდეს. მცირე კომპანიებს გუნდში ბევრი მხატვარი არ ჰყავთ, რაც იმას ნიშნავს, რომ იქ დასაქმებული მხატვრები მხატვრობის რამდენიმე მიმართულებას უნდა ფლობდეს. რაც უფრო დიდია კომპანია, მით უფრო ვიწრო და სპეციალიზებულია თითოეული მხატვრის როლი.

ადრეულ ვიდეო თამაშებს, როგორც წესი, ძალიან შეზღუდული ვიზუალი გააჩნდათ და მათ მხოლოდ პროგრამისტები ქმნიდნენ. თუმცა, პროფესიონალი მხატვრები ვიდეო თამაშების ისტორიის ადრეულ ეტაპზევე გამოჩნდნენ, მაგალითად, თამაშის შეფუთვებისა და სარეკლამო მასალების გასაფორმებლად. ერთ-ერთი გამორჩეული ადრეული თამაშების მხატვარი იყო შიგერუ მიამოტო, მარიოსა და „Donkey Kong“-ის შემქმნელი. 

1980-იან წლებში ტექნოლოგიური პროგრესის წყალობით, მათ შორის ფერების უფრო მდიდარი პალიტრის დამატებით, ვიზუალური მხარე უფრო კომპლექსური გახდა. 1989 წელს 16-ბიტიანმა ეპოქამ თამაშებს ფერების კიდევ უფრო მეტი სიღრმე შესძინა, ხოლო 1990-იანებში CD-დისკების გამოჩენამ თამაშებისთვის საცავის მოცულობა გაზარდა. შედეგად გაჩნდა ახალი შესაძლებლობები, როგორიცაა „full motion video“. 1990-იანი წლების დასაწყისიდან 3D მხატვრობა სულ უფრო გავრცელებული გახდა. 2010-იან წლებში თამაშებმა კიდევ უფრო მეტი რეალიზმი შეიძინეს, რაშიც ისეთი ტექნოლოგიები დაეხმარათ, როგორიცაა ფოტოგრამეტრია და მოძრაობის აღბეჭდვა (). აპარატურის განვითარებამ კიდევ უფრო გააფართოვა მხატვრების შესაძლებლობები და დღეს დიდი სამხატვრო განყოფილებები უკვე ნორმად იქცა.

## სქოლიო
კატეგორია:ვიდეო თამაშის დიზაინი
ვიდეო თამაშების პროგრამისტი

**ვიდეო თამაშების პროგრამისტი** — პროგრამული უზრუნველყოფის ინჟინერი, პროგრამისტი ან კომპიუტერული მეცნიერების სპეციალისტი, რომელიც ძირითადად ვიდეო თამაშების კოდის ბაზებს ან მასთან დაკავშირებულ პროგრამულ უზრუნველყოფას, მაგალითად, თამაშების შემუშავების ხელსაწყოებს ქმნის. თამაშების პროგრამირება ბევრ სპეციალიზებულ დისციპლინას მოიცავს, რომლებიც გაერთიანებულია ზოგადი ტერმინის — „თამაშების პროგრამისტის“ ქვეშ. თამაშების პროგრამისტი არ უნდა აგვერიოს ვიდეო თამაშების დიზაინერში, რომელიც უშუალოდ თამაშის დიზაინზე (წესებზე, კონცეფციასა და მექანიკაზე) მუშაობს.

ვიდეო თამაშების განვითარების ადრეულ ეტაპზე, 1970-იანი წლებიდან 1980-იანი წლების შუა პერიოდამდე, ერთი პროგრამისტი ხშირად სამივე როლს ითავსებდა — ის თავად იყო პროგრამისტიც, დიზაინერიც და მხატვარიც. ეს იმიტომ ხდებოდა, რომ მაშინდელი კომპიუტერები არ იყო საკმარისად მძლავრი და თითოეული ფუნქციისთვის ცალკე სპეციალისტის ყოლას არ საჭიროებდა. თამაშის იდეებიც მარტივი იყო და მხოლოდ რამდენიმე წუთიანი გართობისთვის იქმნებოდა, რადგან გრაფიკულ შინაარსსა და გეიმპლეის მრავალფეროვნება ტექნიკურად შეზღუდული იყო.

მოგვიანებით, როდესაც სათამაშო ავტომატებისა და სახლის კონსოლების აპარატურა გაძლიერდა, დეველოპერებმა შეძლეს უფრო ღრმა სიუჟეტების, მაღალი რეზოლუციის ფერადი გრაფიკის, ფიზიკის, მოწინავე ხელოვნური ინტელექტისა და ციფრული ხმის დანერგვა. ტექნოლოგია იმდენად განვითარდა, რომ თანამედროვე თამაშები უკვე 3D გრაფიკითა და „full motion video“-ით გამოირჩევა, რომლებსაც პროფესიონალი მხატვრები ქმნიან.

თამაშების კომპლექსურობის ზრდამ ხელი შეუწყო შრომის დანაწილებას. თავდაპირველად მხატვრული მხარე გამოეყო ცალკე პროფესიად, შემდეგ კი პროგრამირება და გეიმდიზაინიც დამოუკიდებელ დისციპლინებად ჩამოყალიბდა. დღეს, „Bejeweled“-ის მსგავსი თავსატეხები იმ იშვიათ გამონაკლისებს შორისაა, რომელთა პროგრამული უზრუნველყოფის შექმნაც მხოლოდ ერთ ადამიანს შეუძლია.

## რესურსები ინტერნეტში
* Game industry veteran Tom Sloper's advice on game programming — Sloperama
*პროგრამისტი — Eurocom (დაარქივებული)

## სქოლიო
კატეგორია:ვიდეო თამაშების პროგრამისტები
კატეგორია:კომპიუტერული პროფესიები
საქართველოს ჩემპიონატი საჭადრაკო კომპოზიციაში 1957

**საქართველოს I ჩემპიონატი საჭადრაკო კომპოზიციაში 1957** —  შეჯიბრება საჭადრაკო ამოცანებისა და ეტიუდების შედგენაში. ჩემპიონატში მონაწილეობდნენ 1945–1956 წლებში გამოქვეყნებული ნაწარმოებები. სულ წარმოდგენილი იყო 30 ავტორის 150 კომპოზიცია. შეჯიბრების მსაჯი-ორგანიზატორი იყო ვახტანგ ქარსელაძე. სამსაჯო კოლეგიაში შედიოდნენ: 
ამოცანების განყოფილების მსაჯი იყო ალექსანდრე ბატურინი (მოსკოვი), ეტიუდების - ჰენრიხ კასპარიანი (ერევანი).

## ორსვლიანი ამოცანები 
## სამსვლიანი ამოცანები 
## ეტიუდები 
## ლიტერატურა 
* 

კატეგორია:საქართველოს ჩემპიონატები საჭადრაკო კომპოზიციაში 
კატეგორია:1957 წელი ჭადრაკში
საქართველოს ჩემპიონატი საჭადრაკო კომპოზიციაში 1974

**საქართველოს II ჩემპიონატი საჭადრაკო კომპოზიციაში 1974** —  შეჯიბრება საჭადრაკო ამოცანებისა და ეტიუდების შედგენაში. ჩემპიონატში მონაწილეობდა 1957–1969 წლებში გამოქვეყნებული ნაწარმოებები. სულ წარმოდგენილი იყო 30 ავტორის 120 კომპოზიცია. შეჯიბრების მსაჯი-ორგანიზატორი იყო გურამ მაჭავარიანი. სამსაჯო კოლეგიაში შედიოდნენ ამოცანების მიმართულებით ევგენი უმნოვი (მოსკოვი) და ეტიუდების მიმართულებით ალექსანდრე სარიჩევი (ბაქო).

## გამარჯვებულები 
## სამსვლიანი ამოცანები 
## მრავალსვლიანი ამოცანები 
## ეტიუდები 
## ლიტერატურა 
* 

კატეგორია:საქართველოს ჩემპიონატები საჭადრაკო კომპოზიციაში 
კატეგორია:1974 წელი ჭადრაკში
საქართველოს ჩემპიონატი საჭადრაკო კომპოზიციაში 1989

**საქართველოს ჩემპიონატი საჭადრაკო კომპოზიციაში 1989** — შეჯიბრება საჭადრაკო ამოცანებისა და ეტიუდების შედგენაში, რომელიც 1989 წელს ჩატარდა. ჩემპიონატში მონაწილეობდა 1970–1980 წლებში დასტამბული ნაწარმოებები. სულ წარმოდგენილი იყო 11 ავტორის 100-მდე კომპოზიცია.  
შეჯიბრების მსაჯი-ორგანიზატორი იყო იური აკობია, ხოლო სამსაჯო კოლეგიაში შედიოდნენ ი. ვლადიმიროვი (მოსკოვი)  და ნიკოლოზ კრალინი (მოსკოვი). 

## გამარჯვებულები 
### ორსვლიანი ამოცანები 
### სამსვლიანი ამოცანები 
### მრავალსვლიანი ამოცანები 
### ეტიუდები 
## ლიტერატურა 
* 

კატეგორია:საქართველოს ჩემპიონატები საჭადრაკო კომპოზიციაში 
კატეგორია:1989 წელი ჭადრაკში
გაეროს უშიშროების საბჭოს რეზოლუცია 602

**გაეროს უშიშროების საბჭოს რეზოლუცია 602** მიღებულია 1987 წლის 25 ნოემბერს, ანგოლის სახალხო რესპუბლიკის წარმომადგენელთა მოსმენის შემდეგ. საბჭომ გაიხსენა რეზოლუციები: 387 (1976), 428 (1978), 447 (1979), 454 (1979), 475 (1980), 545 (1983), 546 (1984), 567 (1985), 571 (1985), 574 (1985) და 577 (1985). გამოხატა შეშფოთება სამხრეთ აფრიკის მხრიდან ოკუპირებული სამხრეთ-დასავლეთ აფრიკის (ნამიბია) გავლით ქვეყანაში განგრძობადი სამხედრო ინტერვენციების გამო.

საბჭომ მოსთხოვა სამხრეთ აფრიკას, შეეწყვიტა „ოპერაცია მოდულარი“ (Operation Moduler) და პატივი ეცა ანგოლის სუვერენიტეტისა და ტერიტორიული მთლიანობისთვის, აღნიშნა ანგოლის ტერიტორიაზე „სამხრეთ აფრიკის რასისტული რეჟიმის მეთაურისა და მისი ზოგიერთი მინისტრის უკანონო შესვლა“. განის წარმომადგენელმა, რომელმაც წარადგინა ეს რეზოლუცია, განაცხადა, რომ განგრძობადი თავდასხმები საბჭოს ავტორიტეტის შეურაცხყოფა იყო. საბჭომ მოუწოდა სამხრეთ აფრიკის ძალებს სამხრეთ ანგოლიდან სრული და უპირობო გასვლისკენ და დაავალა გენერალურ მდივანს, გაეკონტროლებინა მოცემული რეზოლუციის შესრულება და წარედგინა ანგარიში არაუგვიანეს 1987 წლის 10 დეკემბრისა.

აღნიშნული რეზოლუცია წარმოადგენდა სამხრეთ აფრიკის იმ წინადადების პირდაპირ უარყოფას, რომლის მიხედვითაც ის ჯარებს ანგოლიდან მხოლოდ იმ შემთხვევაში გაიყვანდა, თუ სხვა ქვეყნებიც (მაგალითად, კუბა) იმავეს გააკეთებდნენ.

## რესურსები ინტერნეტში
*[Text of the Resolution at undocs.org](https://undocs.org/S/RES/602(1987))

## სქოლიო
კატეგორია:გაეროს უშიშროების საბჭოს  1987 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია: 1987 წელი სამხრეთ აფრიკის რესპუბლიკაში
კატეგორია: 1987 წელი ანგოლაში
სსრკ-ის გუნდური პირველობა ჭადრაკში 1986

**სსრკ-ის გუნდური პირველობა ჭადრაკში 1986** — მე-18 გუნდური ჩემპიონატი საბჭოთა კავშირში შემავალ რესპუბლიკებს შორის. შეჯიბრი ივლისში მინსკში ჩატარდა. ტურნირი გაიმართა სსრკ-ის ხალხთა მე-9 სპარტაკიადის პროგრამის ფარგლებში. სპარტაკიადაზე რამდენიმე მნიშვნელოვანი სიახლე დაინერგა: პირველად სპარტაკიადების ისტორიაში ქალთა და ვაჟთა გუნდებმა ცალ-ცალკე იასპარეზეს. ასევე, დაწესდა ასაკობრივი ცენზი — თამაშის უფლება მხოლოდ 25 წლამდე ასაკის მოჭადრაკეებს ჰქონდათ. წინასწარი შეჯიბრებების შედეგად ჩამოყალიბდა 3 ფინალური ჯგუფი ვაჟთა და ქალთა შორის, სადაც ადგილები წრიული სისტემით გათამაშდა: 1-ლი ჯგუფი (1—6 ადგილები), მე-2 ჯგუფი (7—12 ადგილები) და მე-3 ჯგუფი (13—16 ადგილები). გუნდის შემადგენლობაში შედიოდა 5 ვაჟი და 3 ქალი (25 წლამდე ასაკის).

## საქართველოს ნაკრების გამოსვლა 
### ქალთა ნაკრები 
საქართველოს გოგონათა გუნდი, რომლის შემადგენლობაშიც იყვნენ ნანა იოსელიანი, ნინო გურიელი და ქეთევან არახამია, ტურნირის ფავორიტად მიიჩნეოდა. თუმცა, ნახევარფინალში გუნდი მოულოდნელად დამარცხდა ყაზახეთის ნაკრებთან (½:2½). მიუხედავად იმისა, რომ მომდევნო ტურებში ქართველებმა დაამარცხეს მოსკოვის, ესტონეთისა და სომხეთის გუნდები, მათ პირველი ექვსეულისთვის ბრძოლა ვეღარ შეძლეს. მე-7 ადგილისთვის ბრძოლაში (მე-2 ჯგუფი) საქართველოს ნაკრებს მეტოქეობა ვერავინ გაუწია და დამაჯერებელი გამარჯვება მოიპოვა.

#### ინდივიდუალური მაჩვენებლები 
### ვაჟთა ნაკრები 
საქართველოს ვაჟთა ნაკრებმა წარმატებით დაძლია ნახევარფინალური ეტაპი და ფინალურ ექვსეულში (I ჯგუფი) იასპარეზა. გუნდი ძალიან ახლოს იყო ბრინჯაოს მედლებთან, თუმცა ბოლო ტურში ლიტვის ნაკრებთან ვერ გამოიყენა ყველა შესაძლებლობა. საბოლოოდ, ნაკრებმა 11½ ქულით მე-6 ადგილი დაიკავა. აღსანიშნავია, რომ მესამე პრიზიორმა (ლენინგრადი) საქართველოს მხოლოდ ერთი ქულით გაუსწრო.

#### ინდივიდუალური მაჩვენებლები 
## ვაჟების შედეგები 
### I ჯგუფი 
## II ჯგუფი (ადგილები 7–12) 
## III ჯგუფი (ადგილები 13–16) 
## ქალები 
### I ჯგუფი 
### II ჯგუფი 
### III ჯგუფი 
## საუკეთესო ინდივიდუალური შედეგები 
*ვაჟები (1-ლი დაფა): ედუარდას როზენტალისი (ლიტვის სსრ) — 6½ ქულა 9-დან.
*ქალები (1-ლი დაფა): ნანა იოსელიანი (საქართველოს სსრ) — 6 ქულა 8-დან.
*აბსოლუტური შედეგი: ფირუზა ველიხანლი — 8 ქულა 8-დან.

## ლიტერატურა 
* *დავით გურგენიძე*, ჭადრაკი ქართველი ხალხის ცხოვრებაში, ნაწილი V, თბილისი, 2025, გვ. 327
* 

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1986 წელი ჭადრაკში
გაეროს უშიშროების საბჭოს რეზოლუცია 603

**გაეროს უშიშროების საბჭოს რეზოლუცია 603** მიღებულია 1987 წლის 25 ნოემბერს, განიხილა გენერალური მდივნის მოხსენებას გაეროს განშტოების დამკვირვებელთა ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარების მიზნით, თუმცა ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, მოუწოდოს დაინტერესებულ მხარეებს დაუყოვნებლივ აღასრულონ რეზოლუცია 338 (1973); მან კიდევ ექვსი თვით, 1988 წლის 31 მაისამდე გააგრძელა დამკვირვებელთა ძალების მანდატი და დაავალა გენერალურ მდივანს, აღნიშნული პერიოდის ბოლოს წარადგინოს ანგარიში არსებული ვითარების შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/603(1987))

კატეგორია:გაეროს უშიშროების საბჭოს  1987 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია: 1987 წელი ისრაელში
კატეგორია: 1987 წელი სირიაში
Standing Next to You (ჯონგუქის სიმღერა)

**Standing Next to You** — სამხრეთკორეელი მომღერლის, ჯონგუქის (BTS) სიმღერა. იგი გამოიცა 2023 წლის 3 ნოემბერს, როგორც მისი სადებიუტო სტუდიური ალბომის, Golden-ის (2023), მესამე სინგლი. სიმღერა საუკეთესო ათეულში მოხვდა ლიეტუვაში, ჰონგ-კონგში, ინდოეთში, ინდონეზიაში, ლატვიაში, იაპონიაში, მალაიზიაში, პერუში, ფილიპინებზე, სინგაპურში, ტაივანსა და აშშ-ში. გაერთიანებულ სამეფოში ის გახდა ჯონგუქის ზედიზედ მეოთხე სიმღერა, რომელიც ბრიტანეთის სინგლების ჩარტის (UK Singles Chart) ტოპ-ათეულში შევიდა. 2023 წლის 1 დეკემბერს გამოვიდა რემიქსი ამერიკელ მომღერალ  აშერთან ერთად, რომელიც მოგვიანებით შევიდა აშერის მეცხრე სტუდიურ ალბომში — Coming Home (2024).

## წინაპირობა და გამოცემა
2023 წლის 15 ოქტომბერს, Big Hit-ის განცხადების მიხედვით, ცნობილი გახდა, რომ „Standing Next to You“ იქნებოდა ჯონგუქის მომავალი ალბომის მეოთხე ტრეკი და მორიგი სინგლი. ეს სიმღერა არის რიგით მეორე კოლაბორაცია, ამერიკელ მომღერალ-კომპოზიტორ Andrew Watt-სა და კანადელ პროდიუსერ Cirkut-ს შორის, იმავე წელს გამოსული „Seven“-ის შემდეგ. სინგლის ოფიციალური პოსტერი მომდევნო დღეს გამოქვეყნდა, სადაც ჯონგუქი შავ პიჯაკშია გამოსახული. მოგვიანებით სტრიმინგ პლატფორმებზე გამოჩნდა სიმღერის ყდაც — შავ ფონზე წითელი, ლურჯი და ნაცრისფერი ასოებით.

2023 წლის 1 დეკემბერს გამოვიდა სინგლის რემიქსი ამერიკელ მომღერალ აშერთან ერთად.

## მუსიკალური ვიდეო
კლიპი გადაღებულია ბუდაპეშტში რეჟისორ ტანუ მუინოს (Tanu Muino) მიერ. ვიდეოში ჯონგუქი მიჰყვება „იდუმალ საბედისწერო ქალს“ (femme fatale) და სხვადასხვა ლოკაციაზე მოცეკვავეთა ჯგუფთან ერთად რთულ ქორეოგრაფიას ასრულებს. 

## ცოცხალი შესრულებები
ჯონგუქმა „Standing Next to You“ პირველად ცოცხალ ბენდთან ერთად 2023 წლის 5 ნოემბერს, iHeartRadio-ს მიერ ორგანიზებულ ალბომის პრეზენტაციაზე შეასრულა. აშშ-ის ტელევიზიით სიმღერის პრემიერა 7 ნოემბერს, ჯიმი ფელონის შოუში (The Tonight Show Starring Jimmy Fallon) შედგა.

მომდევნო დღეს მომღერალმა სიმღერა Today Show-ს კონცერტების სერიის ფარგლებში შეასრულა, ხოლო 9 ნოემბერს ნიუ-იორკში, ტაიმზ-სკვერზე მდებარე TSX Entertainment-ის სცენაზე სიურპრიზად გამართულ კონცერტზე გამოვიდა. შოუ მის დაწყებამდე მხოლოდ 30 წუთით ადრე დაანონსდა და მისი პირდაპირი ტრანსლაცია BTS-ის YouTube არხსა და Xbox-ის Twitch არხზე გადაიცემოდა.

## სქოლიო
*Kook Unveils 'Golden' Tracklist Featuring Major Lazer, DJ Snake & More"
*"BTS' Jungkook unveils title poster for Standing Next To You from first solo album GOLDEN" 
*Jung Kook and Usher in Perfect Harmony on Silky Smooth 'Standing Next to You' Remix"
*"Jungkook Drops Solo Debut Album 'Golden' and Groovy 'Standing Next to You' Music Video — Watch"
*"Watch BTS' Jungkook's new music video for 'Standing Next to You'"
*performs 'Standing Next to You' on 'Tonight Show'"
*"BTS member Jung Kook's solo debut, 'Golden,' is no-skip pop bliss"
*Kook – Standing Next to You"
კატეგორია:2023 კატეგორია:მუსიკა კატეგორია:სამხრეთი კორეა კატეგორია:აშშ
კატეგორია:სამხრეთკორეელი მომღერლები
სავანის რეგიონი

**სავანის რეგიონი** () — ტოგოს 5 რეგიონიდან ერთ-ერთი. რეგიონის ფართობი შეადგენს 8496 კმ²-ს. 2022 წლის აღწერის მიხედვით მოსახლეობის რაოდენობა შეადგენს 1 143 520 ადამიანს. მოსახლეობის სიმჭიდროვე — 134,60 ად./კმ². რეგიონის ადმინისტრაციული ცენტრია — ქალაქი დაპაონი.

## გეოგრაფია 
სავანის რეგიონი მდებარეობს ტოგოს უკიდურეს ჩრდილოეთში. დასავლეთიდან რეგიონზე გადის ტოგოს სახელმწიფო საზღვარი განასთან, ჩრდილოეთით — ბურკინა-ფასოსთან, აღმოსავლეთით კი — ბენინთან. სავანის რეგიონის სამხრეთით მდებარეობს კარის რეგიონი.

## ადმინისტრაციული დაყოფა 
thumb|right|250px|სავანის რეგიონის პრეფექტურები.
რეგიონი იყოფა 5 პრეფექტურად:
* კპენჯალი
* ოტი
* ტანჯუარე
* ტენი
* სინკასე

## სქოლიო
კატეგორია:ტოგოს რეგიონები
ღოღობერიძეები

**ღოღობერიძეები** — ფეოდალური საგვარეულო დასავლეთ საქართველოში. 

ღოღობერიძეთა საგვარეულოს შესახებ წერილობით წყაროებში დაცული ცნობები მწირია. ვახუშტი ბატონიშვილი ღოღობერიძეებს მისი თანამედროვე იმერეთის უწარჩინებულეს გვარებს შორის ასახელებს. იოანე ბატონიშვილის ქართველ თავად–აზნაურთა გვარების „აღწერაში“ მოტანილი ლეგენდარული გადმოცემით: „ღუბილხან ანუ ღუღილხან იყო თათარი წელსა 1253–ს... ამათ გუარნი დაშთენ იმერეთს შ(ინ)ა და მიიღეს ღოღობერიძეობა სახელის გამო მათისა“. 

ღოღობერიძეთა შესაძლო წინაპრები („ღღ–ძთა“) მოხსენიებული არიან ვანის მარმარილოს ქანდაკების ასომთავრულ წარწერაში (XI ს.). ამავე საგვარეულოს წარმომადგენელი უნდა იყოს ხალიფანდრო ღოღაძე, რომელიც თოფურიძეთა 1413–1444 წლების სასისხლო სიგელში ალექსანდრე მეფის „კარის ვაზირთა“ შორის მოწმედ არის დასახელებული. მომდევნო პერიოდში ცნობილია მეაბჯრეთუხუცესი დავით ღოღობერიძე (1486–1488 წწ.), ციხისთავი ესტატე ღოღობერიძე (1488 წ.) და სხვ. ციხისთავის სახელოს ფლობდა 1545 წლის საბუთში მოხსენიებული ღოღობერიძეც, რომელიც უშვილოდ გარდაცვლილა და თავისი მამული ზედა ქვიტირს „ნაშვილეობით“ ბაგრატ იმერთა მეფისათვის მიუცია, ამ უკანასკნელს კი გელათის წმინდა გიორგის ტაძრისთვის შეუწირავს. XVI–XVII საუკუნეების განმავლობაში ღოღობერიძეთა საგვარეულო თანდათან დაემცრო, მათი მამულების დიდ ნაწილს კი წულუკიძეები დაეუფლნენ. XVII საუკუნის შუა ხანებში გავლენიანი პოლიტიკური მოღვაწე იყო ბეჟან ღოღობერიძე. ამ პერიოდის სასულიერო პირებიდან ცნობილია ცაიშელი ეპისკოპოსი სვიმონ ღოღობერიძე (1701 წ.), ჭყონდიდელი ევდემონ ღოღობერიძე (1714 წ.), ხელმწიფის კარის წინამძღვარი სილიბისტრო ღოღობერიძე (1750-იანი წლები).

ღოღობერიძეთა სათავადო მდ. გუბისწყალსა და ცხენისწყალს შორის მდებარე ტერიტორიას მოიცავდა. სხვადასხვა დროს მასში, მთლიანად თუ ნაწილობრივ, შედიოდა ხონი, ღანირი, ქუტირი, ივანდიდი, პატარა ანუ გოჩა ჯიხაიში, მათხოჯი, ნახახულევი. ღოღობერიძეებს რეზიდენცია — სასახლე და კარის ეკლესია — სოფ. პატარა ჯიხაიშში, ადგილ „ამოკირულის“ მიდამოებში ჰქონდათ.

## ლიტერატურა 
* სოსელია ო., ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. II, თბ., 1981. — გვ. 33-36.

*
კატეგორია:საქართველოს ფეოდალური საგვარეულოები
სსრკ-ის გუნდური პირველობა ჭადრაკში 1991

**სსრკ-ის გუნდური პირველობა ჭადრაკში 1991** — რიგით მე-19 გუნდური ჩემპიონატი საბჭოთა კავშირის რესპუბლიკებს შორის. შეჯიბრება ჩატარდა 1991 წელს ქალაქ აზოვში, სსრკ-ის ხალხთა მე-10 სპარტაკიადის პროგრამის ფარგლებში. წინასწარი შეჯიბრებების შედეგად ჩამოყალიბდა ორი ფინალური ჯგუფი ვაჟთა და ქალთა შორის, სადაც ადგილები წრიული სისტემით გათამაშდა: 1-ლი ჯგუფი (1—6 ადგილები) და მე-2 ჯგუფი (7—13 ადგილები). გუნდის შემადგენლობაში შედიოდა 6 ვაჟი და 4 ქალი. სსრკ-ის დაშლის პროცესების გამო, ჩემპიონატში მონაწილეობა არ მიუღიათ საქართველოს, ლიტვასა და ლატვიას მოჭადრაკეებს. ტაჯიკეთიდან და ესტონეთიდან კი მხოლოდ თითო გუნდი (შესაბამისად ვაჟთა და ქალთა) ასპარეზობდა.

## ვაჟები 
### I ჯგუფი 
### II ჯგუფი (ადგილები 7–13) 
## ქალები 
### I ჯგუფი 
### II ჯგუფი (ადგილები 7–13) 
## საუკეთესო ინდივიდუალური შედეგები 
**ვაჟები (მე-2 დაფა)**: აიდინ ჰუსეინოვი (აზერბაიჯანის სსრ) — 8 ქულა 9-დან.

**ქალები (მე-4 დაფა)**: მონიკა ციგანოვა (ესტონეთის სსრ) — 7½ ქულა 9-დან.

## რესურსები ინტერნეტში 
* 19th Soviet Team Chess Championship: Azov 1991
* 2nd Soviet Women’s Team Chess Championship: Azov 1991

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1991 წელი ჭადრაკში კატეგორია:სპარტაკიადები
გაეროს უშიშროების საბჭოს რეზოლუცია 600

**გაეროს უშიშროების საბჭოს რეზოლუცია 600** ერთხმად მიიღეს 1987 წლის 27 მარტს. გენერალურმა ასამბლეამ რეკომენდაცია გასწია, რომ ნაურუს მიცემოდა საერთაშორისო სასამართლოს წესდების მხარედ გაწევრიანების უფლება, თუ ის დააკმაყოფილებდა შემდეგ პირობებს:

* (ა) წესდების დებულებების მიღება.
* (ბ) გაეროს წევრის ყველა ვალდებულების მიღება ქარტიის 94-ე მუხლით გათვალისწინებული წესით.
* (გ) ვალდებულების აღება, შეიტანოს წვლილი სასამართლოს ხარჯებში გონივრული ოდენობით, რომელსაც პერიოდულად განსაზღვრავს გენერალური ასამბლეა ნაურუს მთავრობასთან კონსულტაციის შემდეგ.

## რესურსები ინტერნეტში
* [Text de la Resolució a UN.org](https://undocs.org/S/RES/600(1987))

კატეგორია:გაეროს უშიშროების საბჭოს 1987 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს საერთაშორისო სასამართლოს შესახებ
სსრკ-ის გუნდური პირველობა ჭადრაკში 1948

**სსრკ-ის გუნდური პირველობა ჭადრაკში 1986** — 1-ლი გუნდური ჩემპიონატი საბჭოთა კავშირში შემავალ რესპუბლიკებს შორის. გუნდის შემადგენლობაში შედიოდა 10 ძირითადი მოჭადრაკე (9 მამაკაცი და 1 ქალი). დასაშვები იყო სათადარიგო მოთამაშეების ყოლაც.

## შესარჩევი შეჯიბრებები 
რსფსრ-ის, მოსკოვის, ლენინგრადისა და უკრაინის სსრ-ის ნაკრებებმა ფინალურ ტურნირში მონაწილეობის უფლება პირდაპირ მიიღეს. დანარჩენმა გუნდებმა ფინალის 3 საგზური ნახევარფინალურ ტურნირებში გაითამაშეს, რომლებიც ზონალური პრინციპით ჩატარდა.

### ფრუნზე 
ყირგიზეთის სსრ-ის დედაქალაქში ჩატარდა აღმოსავლეთ ზონის ტურნირი შუა აზიის რესპუბლიკების მონაწილეობით. დამაჯერებელი გამარჯვება მოიპოვა უზბეკეთის სსრ-ის ნაკრებმა, რომელმაც ყველა მატჩი მოიგო.

## თბილისი 
თბილისის ნახევარფინალში ამიერკავკასიის რესპუბლიკებისა და მოლდავეთის სსრ-ის გუნდები მონაწილეობდნენ. ფინალში გასვლის მთავარი პრეტენდენტი საქართველოს სსრ-ის ნაკრები იყო, რომელმაც ტურნირი აზერბაიჯანის დამარცხებით დაიწყო და საბოლოოდ პირველი ადგილი დაიკავა.

### რიგა 
რიგაში შეიკრიბნენ ბალტიისპირეთის რესპუბლიკების, ბელორუსიისა და კარელია-ფინეთის გუნდები. ფინალის საგზური ლიტვის სსრ-ის მოჭადრაკეებმა მოიპოვეს.

## ფინალი 
ჩემპიონატის ფინალური ეტაპი 1948 წლის 12-დან 21 სექტემბრამდე ლენინგრადში მიმდინარეობდა.

პირველი ადგილი მოსკოვის გუნდმა მოიპოვა, რომელმაც ყველა მატჩი მოიგო. მეორე ადგილზე ლენინგრადი გავიდა, ხოლო ბრინჯაოს მედლები რსფსრ-ის მოჭადრაკეებმა მოიპოვეს. საქართველოს ნაკრებმა ფინალში მე-6 ადგილი დაიკავა.

საქართველოს ნაკრების შემადგენლობა ფინალში
საქართველოს ნაკრებმა ფინალურ ეტაპზე შემდეგი შემადგენლობით იასპარეზა:

## საუკეთესო ინდივიდუალური შედეგები 
***1-ლი დაფა (ვაჟები):** ვლადას მიკენასი (ლიტვის სსრ) — 5 ქულა 6-დან.
***ქალთა დაფა**: ელიზავეტა ბიკოვა (მოსკოვი) — 5½ ქულა 6-დან.

## ლიტერატურა 
* 
* *დავით გურგენიძე*, ჭადრაკი ქართველი ხალხის ცხოვრებაში, ნაწილი V, თბილისი, 2025, გვ. 412

კატეგორია:საბჭოთა კავშირის გუნდური ჩემპიონატი ჭადრაკში 
კატეგორია:1948 წელი ჭადრაკში
ელისონ ონიძუკა

**ელისონ შოჯი ონიძუკა** (, ; დ. 24 ივნისი, 1946, კეალაკეკუა, ჰავაის ტერიტორია, აშშ — გ. 28 იანვარი, 1986, კანავერალის კონცხი, აშშ) — იაპონური წარმოშობის ამერიკელი ასტრონავტი. იგი იყო კოსმოსური შატლის, ჩელენჯერის შვიდკაციანი ეკიპაჟის წევრი, რომელიც 1986 წლის 28 იანვარს მეათე ფრენის განხორციელებიდან სამოცდამეცამეტე წამზე აფეთქდა და ელოსონისა და სხვა კოსმონავტთა დაღუპვა გამოიწვია.

## ბიოგრაფია
ელისონ ონიძუკა დაიბადა 1946 წლის 24 ივნისს, ჰავაის შტატის ქალაქ კეალაკეკუაში. 1964 წელს დაამთავრა კეალაკეკუას საშუალო სკოლა. 1969 წლის ივნისში მან კოლორადოს უნივერსიტეტში მიიღო აერონავტიკისა და ასტრონავტიკის ბაკალავრის ხარისხი, ხოლო იმავე წლის დეკემბერში - მაგისტრის ხარისხი იმავე სფეროში. 1970 წელს იგი მსახურობდა საჰაერო ძალებში ბორტ-ინჟინრად, შემდეგ კი ეკავა საცდელი პილოტის თანამდებობა. მსახურობდა მაკკლელანის საჰაერო ძალების ბაზაზე, საკრამენტოს ოლქში. 1974-1975 წლებში სწავლობდა საცდელი პილოტების სკოლაში. დამთავრების შემდეგ, იგი ედვარდსის საჰაერო ძალების ბაზაზე ფრენის ტესტირების ცენტრში განაწილდა. 1978 წელს, ელისონ ონიძუკა NASA-ს ასტრონავტთა კორპუსს შეუერთდა, როგორც ასტრონავტების მე-8 კლასის წევრი. 1985 წლის იანვარში, მან პირველი კოსმოსური ფრენა STS-51C მისიის ფარგლებში განახორციელა კოსმოსური შატლი Discovery-ზე.

1986 წლის 28 იანვარს, ის STS-51L მისიის ეკიპაჟში განაწილდა Challenger-ზე. კოსმოსური ხომალდის გაშვებიდან 73-ე წამზე მომხდარი კატასტროფის შედეგად, ონიზუკა ეკიპაჟის დანარჩენ წევრებთან ერთად დაიღუპა.

ის დაკრძალულია ჰონოლულუში, წყნარი ოკეანის ეროვნულ მემორიალურ სასაფლაოზე. სიკვდილის შემდეგ მას პოლკოვნიკის წოდება მიენიჭა.

## ხსოვნა
მის პატივსაცემად, მთვარის ერთ-ერთ კრატერს დაარქვეს ონიძუკა.

## რესურსები ინტერნეტში
*
*Astronaut Memorial Foundation website

## სქოლიო
კატეგორია:დაბადებული 24 ივნისი
კატეგორია:დაბადებული 1946
კატეგორია:გარდაცვლილი 28 იანვარი
კატეგორია:გარდაცვლილი 1986
კატეგორია:ამერიკელი კოსმონავტები
Five Nights At Freddy's (ვიდეო თამაში)

'''Five Nights at Freddy's (FNaF)'* – 2014 წლის point-and-click გადარჩენის საშინელებათა თამაში, შემუშავებული და გამოცემული ამერიკელი დეველოპერი სკოტ კოუტონის მიერ. მოთამაშე აკონტროლებს *მაიკ შმიდტს*, ღამის ცვლაში მომუშავე დაცვის თანამშრომელს, ოჯახურ პიცერიაში. შმიდტმა უნდა შეასრულოს თავისი ცვლა და ამავდროულად თავი აარიდოს მკვლელ ანიმატრონულ პერსონაჟებს, რომლებიც ღამით რესტორანში დახეტიალობენ. მოთამაშეს აქვს წვდომა სათვალთვალო კამერებსა, რათა  ანიმატრონები მთელი ცვლის განმავლობაში აკონტროლოს და ფოლადის კარებზე, რომლებსაც შეუძლია პერსონაჟების ჩაკეტვა. კამერებისა და კარების გამოყენება მოიხმარს მოთამაშის შეზღუდულ ელექტროენერგიას და ამ ენერგიის დაცლა იწვევს ამ ხელსაწყოების გაუმართაობას. თუ მოთამაშე ვერ შეძლებს ანიმატრონიკების ოფისიდან გაყვანას, ის მოულოდნელად შეშინდება (Jumpscare) და თამაში დასრულდება.

კოუტონს *Five Nights at Freddy's*-ის იდეა მისი წინა თამაშის, *Chipper & Sons Lumber Co*-ს კრიტიკის საფუძველზე გაუჩნდა.  მიმომხილველები უნებლიედ შეშინებულ პერსონაჟებს უჩიოდნენ, რამაც კოუტონი საშინელებათა ჟანრის თამაშის შექმნისკენ შთააგონა. Clickteam Fusion 2.5 სათამაშო ძრავის გამოყენებით ექვს თვეში შემუშავებული *Five Nights at Freddy's*, Windows-ისთვის Desura-ს მეშვეობით 2014 წლის 8 აგვისტოს, ხოლო Steam-ით 18 აგვისტოს გამოვიდა. ის Android-ისთვის, iOS-ისთვის და Windows Phone-ისთვის 2014 წლის ბოლოს გახდა ხელმისაწვდომი. Nintendo Switch-ის, PlayStation 4-ისა და Xbox One-ისთვის ვერსიები 2019 წელს გამოვიდა.

თამაშმა, *Five Nights At Freddy's,'' კრიტიკოსებისგან ძირითადად დადებითი შეფასებები მიიღო, ბევრმა კი ის საშიშ და გამორჩეულ საშინელებათა ჟანრის თამაშად მიიჩნია. მიმომხილველებმა შეაქეს ატმოსფერო, ხმის დიზაინი და გეიმპლეის მექანიკა, თუმცა ზოგიერთმა მათგანმა თამაში განმეორებადად მიიჩნია, საშინელებათა სცენების თავისებურებების გამო. ის YouTube-ზე Let's Play-ის ვიდეოების თემა გახდა და დიდი რაოდენობის გულშემატკივარი მოიპოვა. თამაშის წარმატებამ მედია ფრენჩაიზის გაშვება გამოიწვია, რომელიც მრავალი გაგრძელებითა და წიგნით ხასიათდება, ხოლო მისმა პოპულარობამ რამდენიმე იმიტაცია და ფან-თამაში შექმნა. Blumhouse Productions-ის მიერ შექმნილი ფილმის ადაპტაცია 2023 წელს გამოვიდა.
## სქოლიო
კატეგორია:ვიდეო გეიმინგი
კატეგორია:ვიდეო თამაშები
კატეგორია:ვიდეო თამაშები გამომცემელი ქვეყნების მიხედვით
კატეგორია:ვიდეო თამაშები ამერიკის შეერთებულ შტატებში
კატეგორია:ვიდეო თამაშები ჟანრის მიხედვით
კატეგორია:საშინელებათა ვიდეო თამაშები
კატეგორია:2010-იანი წლების ვიდეო თამაშები
კატეგორია:2014 წლის ვიდეო თამაშები
კატეგორია:ვიდეო თამაშები 2.5D გრაფიკით
კატეგორია:თამაშები Microsoft-ის პლტფორმების მიხედვით
კატეგორია:Windows Phone-ის თამაშები
კატეგორია:Windows-ის თამაშები
კატეგორია:Steam Workshop-ის თამაშები
კატეგორია:ვიდეო თამაშები Nintendo-ს პლატფორმების მიხედვით
კატეგორია:Nintendo Switch-ის თამაშები
კატეგორია:ვიდეო თამაშები თემატიკის მიხედვით
კატეგორია:ვიდეო თამაშები ანიმატრონებზე
კატეგორია:Xbox One-ის თამაშები
კატეგორია:Android-ის თამაშები
კატეგორია:IOS-ის თამაშები
კატეგორია:PlayStation 4-ის თამაშები
Five Nights At Freddy's 3 (ვიდეო თამაში)

'''Five Nights At Freddy's (FNaF 3)''' – 2015 წლის point-and-click ტიპის გადარჩენის საშინელებათა ვიდეო თამაში, რომელიც შემუშავებული და გამოცემულია სკოტ კოუტონის მიერ. ეს არის Five Nights at Freddy's სერიის მესამე მთავარი ნაწილი, რომელშიც მოქმედება ვითარდება საშინელებათა თემატიკის ატრაქციონში, რომელიც დაფუძნებულია პირველ ორ თამაშში წარმოდგენილი რესტორნების ქსელზე. მოთამაშე იღებს უსახელო დაცვის წევრის როლს, რომელმაც თავი უნდა დაიცვას ატრაქციონში მოხეტიალე ანიმატრონიკისგან, სახელად Springtrap, და ამავდროულად, სხვა ანიმატრონიკების „*ფანტომურ*“ ჰალუცინაციებს ებრძვის. გადარჩენისთვის, მოთამაშემ უნდა აკონტროლოს შენობის სათვალთვალო კამერები და ამავდროულად შეინარჩუნოს სისტემები, რომლებიც დროდადრო ითიშება. თუ მოთამაშე წააწყდება ფანტომურ ანიმატრონიკს, ის შეშინდება და ერთ-ერთი სისტემა გაფუჭდება. თუ Springtrap ოფისს მიაღწევს, თამაში დამთავრდება.

თამაში 2015 წლის იანვარში, კოუტონის ვებსაიტზე განთავსებული თიზერის სურათისა და მის ელექტრონულ ფოსტაზე ავტომატური პასუხის სისტემის მეშვეობით გახდა ცნობილი. რამდენიმე დამატებითი თიზერისა და თრეილერის შემდეგ, თამაში Windows-ისთვის 2015 წლის 2 მარტს გამოვიდა. მოგვიანებით, ის Android-ისა და iOS-ისთვის იმავე წლის 6 და 12 მარტს გამოვიდა. 

თამაშმა კრიტიკოსებისგან არაერთგვაროვანი შეფასებები მიიღო, მოიწონეს გადამუშავებული მექანიკა და გეიმპლეი, მაგრამ შერეული შეფასებები მიიღო მისი ატმოსფეროსა და სიუჟეტის მიმართ. მისი გაგრძელება, Five Nights at Freddy's 4, 2015 წლის 23 ივლისს გამოვიდა. Nintendo Switch-ის, PlayStation 4-ისა და Xbox One-ისთვის პორტები 2019 წლის 29 ნოემბერს გამოვიდა, სერიის პირველ, მეორე და მეოთხე ნაწილებთან ერთად.

## სქოლიო
კატეგორია:ვიდეო გეიმინგი
კატეგორია:ვიდეო თამაშები
კატეგორია:ვიდეო თამაშები გამომცემელი ქვეყნების მიხედვით
კატეგორია:ვიდეო თამაშები ამერიკის შეერთებულ შტატებში
კატეგორია:ვიდეო თამაშები ჟანრის მიხედვით
კატეგორია:საშინელებათა ვიდეო თამაშები
კატეგორია:2010-იანი წლების ვიდეო თამაშები
კატეგორია:2015 წლის ვიდეო თამაშები
კატეგორია:ვიდეო თამაშები 2.5D გრაფიკით
კატეგორია:თამაშები Microsoft-ის პლტფორმების მიხედვით
კატეგორია:Windows Phone-ის თამაშები
კატეგორია:Windows-ის თამაშები
კატეგორია:Steam Workshop-ის თამაშები
კატეგორია:ვიდეო თამაშები Nintendo-ს პლატფორმების მიხედვით
კატეგორია:Nintendo Switch-ის თამაშები
კატეგორია:ვიდეო თამაშები თემატიკის მიხედვით
კატეგორია:ვიდეო თამაშები ანიმატრონებზე
კატეგორია:Xbox One-ის თამაშები
კატეგორია:Android-ის თამაშები
კატეგორია:IOS-ის თამაშები
კატეგორია:PlayStation 4-ის თამაშები
Five Nights At Freddy's 2 (ვიდეო თამაში)

'''Five Nights at Freddy's 2 (FNaF 2)''' – 2014 წლის point-and-click გადარჩენის საშინელებათა თამაში, რომელიც შემუშავებული და გამოცემულია სკოტ კოუტონის მიერ.  ეს არის 2014 წლის Five Nights at Freddy's თამაშის პირველი გაგრძელება და Five Nights at Freddy's სერიის მეორე მთავარი ნაწილი. მოქმედება გამოგონილ პიცერიაში ვითარდება, სადაც მოთამაშე ღამის დაცვის თანამშრომლების, *ჯერემი ფიცჯერალდის* და *ფრიც სმიტის* როლს ასრულებს, რომლებმაც თავი უნდა დაიცვან რესტორნის მტრულად განწყობილი ანიმატრონული არსებებისგან. მოთამაშეს არ შეუძლია თავისი ოფისის დატოვება, მაგრამ აქვს წვდომა ფანარსა და რესტორნის მთელ სათვალთვალო კამერებზე, რათა აკონტროლოს ანიმატრონული აქტივობა. ნიღბის ტარება, რომელიც ანიმატრონს ამსგავსებს მას, მოთამაშეს საშუალებას აძლევს, უმეტეს შემთხვევაში ვინაობის დასამალად, თუმცა ზოგიერთი ანიმატრონი სხვა მეთოდებით ებრძვის. თუ მოთამაშეს აღმოაჩენენ, ის შეშინდება და თამაშის ასრულებს. თამაშის პროგრესირებასთან ერთად, Atari-ის სტილის მინი თამაშები და სატელეფონო ზარები რესტორნის ისტორიის შესახებ ინფორმაციას იძლევა.

კოუტონმა ''Five Nights at Freddy's 2*-ის შესახებ ინფორმაცია 2014 წლის სექტემბერში გაავრცელა. ის Windows-ისთვის Steam-ის საშუალებით 2014 წლის 10 ნოემბერს გამოვიდა, დაგეგმილ გამოშვებაზე (25 დეკემბერი) ადრე. Android-ისა და iOS-ისთვის განკუთვნილი პორტები იმავე წელს შესაბამისად 12 ნოემბერს და 20 ნოემბერს გამოვიდა, ხოლო Windows Phone-ისთვის ვერსია 1 დეკემბერს. Nintendo Switch-ის, PlayStation 4-ისა და Xbox One-ისთვის განკუთვნილი ვერსიები 2019 წლის ნოემბერში გამოვიდა. 

*Five Nights at Freddy's 2''-მა კრიტიკოსებისგან არაერთგვაროვანი შეფასებები მიიღო, თამაშის ატმოსფეროზე, სიუჟეტსა და საშინელებათა ეპიზოდებზე დადებითი, ხოლო კრიტიკა მისი სირთულის გამო. Blumhouse Productions-ის მიერ წარმოებული ფილმის ადაპტაცია 2025 წლის 5 დეკემბერს გამოვიდა.
## სქოლიო
კატეგორია:ვიდეო გეიმინგი
კატეგორია:ვიდეო თამაშები
კატეგორია:ვიდეო თამაშები გამომცემელი ქვეყნების მიხედვით
კატეგორია:ვიდეო თამაშები ამერიკის შეერთებულ შტატებში
კატეგორია:ვიდეო თამაშები ჟანრის მიხედვით
კატეგორია:საშინელებათა ვიდეო თამაშები
კატეგორია:2010-იანი წლების ვიდეო თამაშები
კატეგორია:2014 წლის ვიდეო თამაშები
კატეგორია:ვიდეო თამაშები 2.5D გრაფიკით
კატეგორია:თამაშები Microsoft-ის პლტფორმების მიხედვით
კატეგორია:Windows Phone-ის თამაშები
კატეგორია:Windows-ის თამაშები
კატეგორია:Steam Workshop-ის თამაშები
კატეგორია:ვიდეო თამაშები Nintendo-ს პლატფორმების მიხედვით
კატეგორია:Nintendo Switch-ის თამაშები
კატეგორია:ვიდეო თამაშები თემატიკის მიხედვით
კატეგორია:ვიდეო თამაშები ანიმატრონებზე
კატეგორია:Xbox One-ის თამაშები
კატეგორია:Android-ის თამაშები
კატეგორია:IOS-ის თამაშები
კატეგორია:PlayStation 4-ის თამაშები
სიეგო მონტერო

**სიეგო მონტერო** — კუბური ბრენდი, რომელიც Nestlé Waters-ის ნაწილია, დაარსდა 1985 წელს და ეკუთვნის კუბურ საზოგადოება Los Portales-ს. კომპანია დაფუძნებულია არიეტე-სიეგო მონტეროს სოფელში და აწარმოებს ომონიმურ წყალსა და გამაგრილებელ სასმელებს Gaseosa ან tuKola-ს სახელით.

## ისტორია 
სიეგო მონტეროს წარმოება დაიწყო გუანეში, პინარ-დელ-რიოს პროვინციის ქალაქში,  Los Portales-ს დაარსებიდან რამდენიმე წლის შემდეგ.

## რესურსები ინტერნეტში
*
## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები ქვეყნების მიხედვით
კატეგორია:სასმელები ძირითადი ინგრედიენტის მიხედვით
კატეგორია:კუბური სასმელები
კატეგორია:კუბური ბრენდები
Mount Franklin Water (წყლის ბრენდი)

**Mount Franklin**— ავსტრალიაში ხელმისაწვდომი  წყლის ბრენდი. მისი მფლობელი და მწარმოებელია Coca-Cola Europacific Partners.

## პროდუქტები 
Mount Franklin-ის წყლის ბრენდი ხელმისაწვდომია სხვადასხვა ზომებში 250 მლ-დან 1.5 ლიტრამდე. ასევე ხელმისაწვდომია სხვადასხვა არომატიზებული წყლები.

## პარტნიორობა 
ავსტრალიელი მოდელი ჯენიფერ ჰოკინსი 2014 წლიდან Mount Franklin Lightly Sparkling Water-ის ბრენდის ელჩია. 2010 

2012 წლიდან 2018 წლამდე ბრენდი იყო ავსტრალიის  ჩოგბურთის ტურნირის ოფიციალური წყლის მიმწოდებელი. 2018 წელს კონტრაქტი გადაეცა Ganten-ს, ჩინეთში დაფუძნებულ ბოთლის წყლის კომპანიას.
## ჯილდოები 
ბრენდი  2013 წელს Travellers' Choice Favourites-ის ჯილდოზე საუკეთესო ბოთლის წყლად დასახელდა.

## რესურსები ინტერნეტში
* 
## სქოლიო
კატეგორია:ბრენდები
კატეგორია:სასმელები
კატეგორია:კოკა-კოლა
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
კატეგორია:სასმელები ქვეყნების მიხედვით